شه‌فه‌ق نيوز/ عه‌بدولناسر هيمه‌تى سه‌رۆك بانك ناوه‌ندى ئيرانى، جه‌خت له‌وه‌ كرد جيوه‌جيكردن 20 مليار دۆلار له‌ بوار مامڵه‌ى بازرگانى وه‌ل عراق له‌ڕێ په‌ره‌داين په‌يوه‌نديه‌يل ئابورى و به‌شدارى پياوه‌يل كار هه‌ردو وڵات له‌ مه‌سه‌له‌گه‌ مه‌حاڵ نيه‌.
هيمه‌تى له‌ لاپه‌ڕه‌ى تايبه‌ت خوه‌ى له‌ڕێ ماڵپه‌ڕ ئه‌نستگرام له‌باره‌ى گرگووه‌يل له‌ ته‌هران وه‌ل فوئاد حسێن جيگر سه‌رۆك وه‌زيره‌يل ئه‌را كاروبار ئابورى وه‌زير دارايى له‌چوارچيوه‌ى گفتگووه‌يل ناونى هه‌ردوگ شاند باڵاى عراقى و ئيرانى وت: وه‌ل وه‌زير دارايى عراقى باس له‌ په‌يوه‌نديه‌يل ئابورى و دارايى دولايه‌نى كرديمنه‌.
سه‌رۆك بانك ناوه‌ندى ئيرانى جه‌ختيش له‌ په‌ره‌داين هاوارى دارايى له‌ناونى هه‌ردوگ وڵات كرد و وت: جيوه‌جيكردن 20 مليار دۆلار له‌ بوار مامڵه‌ى بازرگانى وه‌ل عراق مه‌حاڵ نيه‌.
